text: نئی دہلی،18 ستمبر ۔خواتین اور بچوں کی ترقی کی وزارت ملک میں پہلی مرتبہ’’ تغذیہ میں کمی سے نمٹنے کیلئے مشن موڈ ‘‘ پر کل نئی دلی میں قومی کانفرنس کا انعقاد کرے گی۔ خواتین اور بچوں کی ترقی کی وزارت (ڈبلیو سی ڈی ) کے سکریٹری جناب راکیش سری واستو نے آج نئی دلی میں اس کانفرنس کے بارے میں بتاتے ہوئے کہاکہ یہ کانفرنس پینے کے پانی اور صفائی ستھرائی کی وزارت، صحت اور خاندانی بہبود کی وزارت اور خواتین اور بچوں کی ترقی کی وزارت کے اشتراک سے منعقد کی جا رہی ہے اور اس کا مقصد 2022 تک بھارت کو تغذیہ کی کمی سے پاک کرنا ہے۔